Waco

Waco er hovedstaden i McLennan County i Texas i USA. Ved folketelling i 2010 hadde byen et innbyggertall på 124 805.

Elven Brazos renner gjennom Waco.

Historie
Før de hvite slo seg ned, bodde en gruppe av indianerstammen wichita, bare kalt «waco» eller «hueco», i det som er dagens sentrum i Waco. Som så mange andre steder i Nord-Amerika, ble indianerne drevet ut av hvite kolonister etter trussel om maktbruk.

I 1845 ble Baylor University grunnlagt i Independence i Texas, hvilket gjør det til den eldste institusjonen for høyere utdanning i Texas. Universitetet flyttet til Waco i 1886 og ble slått sammen med Waco University.

I 1885 ble brusen Dr Pepper oppfunnet i en dagligvarehandel i Waco.

19. april 1993 endte en konflikt mellom føderale agenter og sekten Branch Davidians i en brann som ødela sektens anlegg på Mount Carmel utenfor Waco by. 75 personer gikk med i flammene.

 Referanser 

Eksterne lenker


Kategori:Byer i McLennan County
Kategori:Bosetninger etablert i 1849
Kategori:1849 i Texas
Kategori:Byer i Texas